
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL ŠEIMYNŲ NUOSTATŲ PATVIRTINIMO

2010 m. birželio 28 d. Nr. A1-294
Vilnius

Vadovaudamasi Lietuvos Respublikos šeimynų įstatymo 3 straipsnio 3 dalimi ir Lietuvos Respublikos Vyriausybės 2010 m. gegužės 4 d. nutarimu Nr. 518 „Dėl Lietuvos Respublikos šeimynų įstatymo įgyvendinimo“,
t v i r t i n u  Šeimynų nuostatus (pridedama). 



SOCIALINĖS APSAUGOS IR DARBO MINISTRAS	DONATAS JANKAUSKAS 



PATVIRTINTA
Lietuvos Respublikos socialinės apsaugos ir 
darbo ministro 2010 m. birželio 28 d. įsakymu 
Nr. A1-294
(Lietuvos Respublikos socialinės apsaugos ir 
darbo ministro 2022 m. gruodžio 28 d. 
įsakymo 
Nr. A1-893 redakcija)



 SKYRIUS


. Šeimynų nuostatai (toliau – Nuostatai) nustato šeimynų steigimo tvarką, šeimynos veiklos organizavimo ir finansavimo tvarką, šeimynos veiklos priežiūrą ir atskaitomybę. 
Punkto pakeitimai:
Nr. A1-367,
2023-06-06,
paskelbta TAR 2023-06-06, i. k. 2023-11165            

. Nuostatuose vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos išmokų vaikams įstatyme, Lietuvos Respublikos socialinių paslaugų įstatyme, Lietuvos Respublikos šeimynų įstatyme, Lietuvos Respublikos vaiko teisių apsaugos pagrindų įstatyme. 
Punkto pakeitimai:
Nr. A1-257,
2026-04-29,
paskelbta TAR 2026-04-30, i. k. 2026-07166            

 SKYRIUS


. Fizinis asmuo, norintis steigti šeimyną (toliau – šeimynos steigėjas), iki šeimynos įregistravimo Juridinių asmenų registre atlieka šiuos veiksmus:
. gauna kartu su juo gyvenančio (-čių) vyresnio (-ių) kaip 16 metų asmens (-enų) rašytinį sutikimą steigti šeimyną. Šiame sutikime nurodomas asmens vardas, pavardė, gimimo data, sutikimas, kad asmuo (nurodomas vardas, pavardė, gimimo data) steigtų šeimyną;
. gauna kartu su juo gyvenančio vieno pilnamečio asmens rašytinį sutikimą tapti šeimynos dalyviu, jei šis asmuo ketina juo tapti ir turi Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos (toliau – Valstybės vaiko teisių apsaugos ir įvaikinimo tarnyba) atestuoto asmens išvadą, parengtą Vaiko globos organizavimo nuostatų, patvirtintų Lietuvos Respublikos Vyriausybės 2002 m. kovo 27 d. nutarimu Nr. 405 „Dėl Vaiko globos organizavimo nuostatų patvirtinimo“, nustatyta tvarka ir patvirtinančią asmens, sutinkančio tapti šeimynos dalyviu, atitiktį Šeimynų įstatymo 4 straipsnio 1 dalies 1 punkte nurodytiems reikalavimams. Sutikime tapti šeimynos dalyviu nurodomas asmens vardas, pavardė, gimimo data ir sutikimas tapti šeimynos dalyviu; 
Papunkčio pakeitimai:
Nr. A1-257,
2026-04-29,
paskelbta TAR 2026-04-30, i. k. 2026-07166            

. gauna Valstybės vaiko teisių apsaugos ir įvaikinimo tarnybos atestuoto asmens išvadą, parengtą Vaiko globos organizavimo nuostatų, patvirtintų Lietuvos Respublikos Vyriausybės 2002 m. kovo 27 d. nutarimu Nr. 405 „Dėl Vaiko globos organizavimo nuostatų patvirtinimo“, nustatyta tvarka, patvirtinančią jo atitiktį Šeimynų įstatymo 4 straipsnio 1 dalyje numatytiems reikalavimams; 
. gavęs savivaldybės, kurioje ketina steigti šeimyną, mero sutikimą dėl šeimynos steigimo ir finansavimo, parengia ir patvirtina šeimynos įstatus. Šeimynos įstatuose turi būti Šeimynų įstatymo 6 straipsnio 2 dalyje nurodytos nuostatos. Šeimynos įstatus pasirašiusio šeimynos steigėjo parašo tikrumą liudija notaras. 
Papunkčio pakeitimai:
Nr. A1-367,
2023-06-06,
paskelbta TAR 2023-06-06, i. k. 2023-11165            

. gavęs savivaldybės, kurioje ketina steigti šeimyną, administracijos sutikimą dėl šeimynos steigimo ir finansavimo, parengia ir patvirtina šeimynos įstatus. Šeimynos įstatuose turi būti Šeimynų įstatymo 6 straipsnio 2 dalyje nurodytos nuostatos. Šeimynos įstatus pasirašiusio šeimynos steigėjo parašo tikrumą liudija notaras.
. Prašymą dėl sutikimo steigti šeimyną savivaldybės teritorijoje, adresuotą savivaldybės merui, šeimynos steigėjas gali pateikti Lietuvos Respublikos viešojo administravimo įstatymo nustatyta tvarka.
Jei šeimynos steigėjas prašymą dėl sutikimo steigti šeimyną savivaldybės teritorijoje teikia tiesiogiai, atvykęs į savivaldybės administraciją, jis turi pateikti asmens tapatybę patvirtinantį dokumentą (pasą, asmens tapatybės kortelę, Lietuvos Respublikos ilgalaikio gyventojo leidimą gyventi Europos Sąjungoje). Savivaldybės administracijos darbuotojas, įsitikinęs tiesiogiai dokumentus teikiančio asmens tapatybe, jam grąžina asmens tapatybę patvirtinantį dokumentą (asmens tapatybę patvirtinančio dokumento kopija nedaroma).
Jei šeimynos steigėjas prašymą dėl sutikimo steigti šeimyną savivaldybės teritorijoje teikia registruotu laišku, kartu su šiuo prašymu jis turi pateikti šeimynos steigėjo asmens tapatybę patvirtinančio dokumento kopiją, kurioje būtų matomas šio dokumento numeris ir išdavimo data.
Jei šeimynos steigėjas prašymą dėl sutikimo steigti šeimyną savivaldybės teritorijoje teikia elektroniniu paštu, šis prašymas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus, o šį prašymą teikiančio asmens tapatybę patvirtinančio dokumento kopija neteikiama.
Jei šeimynos steigėjas prašymą dėl sutikimo steigti šeimyną savivaldybės teritorijoje teikia kitomis elektroninių ryšių priemonėmis ir jei valstybės informacinėje sistemoje elektroniniu būdu teikiama paslauga, leidžianti nustatyti asmens tapatybę, šeimynos steigėjo asmens tapatybę patvirtinančio dokumento kopija kartu su šiuo prašymu neteikiama. 
Punkto pakeitimai:
Nr. A1-367,
2023-06-06,
paskelbta TAR 2023-06-06, i. k. 2023-11165            

. Savivaldybės meras, gavęs Nuostatų 4 punkte nurodytą prašymą, per 1 mėnesį nuo šio prašymo gavimo dienos turi pateikti šeimynos steigėjui rašytinį sutikimą (nesutikimą) dėl šeimynos steigimo ir finansavimo. Savivaldybės mero rašytinis sutikimas (nesutikimas) dėl šeimynos steigimo ir finansavimo įforminamas Viešojo administravimo įstatymo nustatyta tvarka. Prireikus savivaldybės mero ar šeimynos steigėjo iniciatyva gali būti suorganizuotas susitikimas prašymui dėl sutikimo steigti šeimyną savivaldybės teritorijoje aptarti. 
Punkto pakeitimai:
Nr. A1-367,
2023-06-06,
paskelbta TAR 2023-06-06, i. k. 2023-11165            

. Jei savivaldybės meras sutinka, kad šeimyna būtų steigiama savivaldybės teritorijoje, savivaldybės administracijos darbuotojas, kuruojantis šeimynų veiklos klausimus, per 5 darbo dienas nuo sutikimo dėl šeimynos steigimo ir finansavimo pateikimo šeimynos steigėjui dienos susitinka su šeimynos steigėju aptarti galimų globoti (rūpinti) ar laikinai apgyvendinti šeimynoje vaikų skaičiaus, amžiaus, šių vaikų socialinės globos ir šeimynos veiklos finansavimo. 
Punkto pakeitimai:
Nr. A1-367,
2023-06-06,
paskelbta TAR 2023-06-06, i. k. 2023-11165            

. Jei savivaldybės meras nesutinka, kad šeimyna būtų steigiama savivaldybės teritorijoje, rašytiniame mero nesutikime turi būti pateikta Viešojo administravimo įstatymo 10 straipsnio 5 dalyje nurodyta informacija ir išaiškinta fizinio asmens galimybė tapti budinčiu globotoju ar nuolatiniu globėju. 
Punkto pakeitimai:
Nr. A1-367,
2023-06-06,
paskelbta TAR 2023-06-06, i. k. 2023-11165            

. Šeimyna, iki globojami (rūpinami) vaikai bus apgyvendinti joje, turi gauti licenciją teikti institucinę socialinę globą (ilgalaikę, trumpalaikę) likusiems be tėvų globos vaikams Socialinių paslaugų įstatymo nustatyta tvarka. 

 SKYRIUS


. Kartu su šeimynos dalyviu gyvenantis pilnametis asmuo, norintis tapti šeimynos dalyviu po jos įregistravimo Juridinių asmenų registre dienos, šeimynos nustatyta tvarka pateikia šeimynai rašytinį sutikimą tapti šeimynos dalyviu ir Valstybės vaiko teisių apsaugos ir įvaikinimo tarnybos atestuoto asmens išvadą, parengtą Vaiko globos organizavimo nuostatų, patvirtintų Lietuvos Respublikos Vyriausybės 2002 m. kovo 27 d. nutarimu Nr. 405 „Dėl Vaiko globos organizavimo nuostatų patvirtinimo“, nustatyta tvarka ir patvirtinančią asmens, norinčio tapti šeimynos dalyviu, atitiktį Šeimynų įstatymo 4 straipsnio 1 dalies 1 punkte numatytiems reikalavimams. Sutikime tapti šeimynos dalyviu nurodomas asmens vardas, pavardė, gimimo data ir sutikimas tapti šeimynos dalyviu. 
Punkto pakeitimai:
Nr. A1-257,
2026-04-29,
paskelbta TAR 2026-04-30, i. k. 2026-07166            

. Šeimynos dalyvis, norintis atsisakyti būti šeimynos dalyviu, šeimynai pateikia rašytinį atsisakymą būti šeimynos dalyviu. Šiame atsisakyme nurodomas asmens vardas, pavardė, gimimo data, atsisakymas būti šeimynos dalyviu.
. Šeimynos dalyvis pagal šeimynos įstatuose nustatytą kompetenciją informaciją apie šeimynos dalyvių pokytį įregistruoja Juridinių asmenų registre Juridinių asmenų registro tvarkytojo nustatyta tvarka.
. Šeimynos dalyvis pagal šeimynos įstatuose nustatytą kompetenciją prireikus pateikia savivaldybės, kurioje įsteigta šeimyna ir (ar) kurios teritorijoje nustatyti likę be tėvų globos vaikai apgyvendinami šeimynoje, administracijai rašytinį prašymą dėl finansinės paramos skyrimo, šeimynos naudojamo ar nuosavybės teise valdomo nekilnojamojo turto, naudojamo šeimynos veiklai, rekonstravimo ar remonto. 
. Prireikus šeimynos dalyvis pagal šeimynos įstatuose jam nustatytą kompetenciją pateikia savivaldybės, kurioje įsteigta šeimyna ir (ar) kurios teritorijoje nustatyti likę be tėvų globos vaikai apgyvendinami šeimynoje, merui ar jo įgaliotam savivaldybės administracijos direktoriui rašytinį prašymą dėl kitos finansinės ir materialinės paramos šeimynai skyrimo pagal socialinės apsaugos ir darbo ministro tvirtinamą socialinių paslaugų finansavimo ir lėšų apskaičiavimo metodiką. 
Punkto pakeitimai:
Nr. A1-257,
2026-04-29,
paskelbta TAR 2026-04-30, i. k. 2026-07166            

. Šeimynos dalyvis pagal šeimynos įstatuose nustatytą kompetenciją prireikus pateikia savivaldybės, kurioje įsteigta šeimyna, administracijai rašytinį prašymą kompensuoti faktiškai patirtas ir pagrįstas šeimynos įsteigimo išlaidas. 
Punkto pakeitimai:
Nr. A1-367,
2023-06-06,
paskelbta TAR 2023-06-06, i. k. 2023-11165            

. Pasikeitus šeimynoje globojamų (rūpinamų) ar laikinai apgyvendintų vaikų skaičiui ar šeimynos dalyvių skaičiui, šeimynos dalyvis pagal šeimynos įstatuose nustatytą kompetenciją gali pateikti savivaldybės, kurioje įsteigta šeimyna ir (ar) kurios teritorijoje nustatyti likę be tėvų globos vaikai apgyvendinami šeimynoje, administracijai rašytinį prašymą dėl papildomos finansinės ir materialinės paramos šeimynai skyrimo.  
. Nuostatų 12–15 punktuose nurodytuose prašymuose nurodoma šeimynos dalyvio vardas, pavardė, gimimo data, atstovaujamos šeimynos pavadinimas, telefono ryšio numeris (-iai) ir elektroninio pašto adresas (-ai), suformuluotas prašymas bei būdas, kuriuo norima gauti atsakymą į prašymą. Prie prašymo pateikiami dokumentai, pagrindžiantys patirtas šeimynos įsteigimo išlaidas ir (ar) finansinės paramos, šeimynos naudojamo ar nuosavybės teise valdomo nekilnojamojo turto, naudojamo šeimynos veiklai, rekonstravimo ar remonto, ir (ar) papildomos finansinės ir materialinės paramos šeimynai skyrimo poreikį (pvz.: PVM sąskaita faktūra, prekių (paslaugų) pirkimo–pardavimo kvitas, pinigų sumokėjimą patvirtinantis dokumentas (pinigų priėmimo kvitas, kasos aparato kvitas, kasos pajamų orderis ar bankinio pavedimo išrašas). Prašymai ir dokumentai teikiami pagal Nuostatų 4 punkto nuostatas.
. Savivaldybės administracijos darbuotojas, kuruojantis šeimynų veiklos klausimus, per 20 darbo dienų nuo Nuostatų 12–15 punktuose nurodytų prašymų gavimo dienos turi pateikti šeimynai rašytinį atsakymą dėl finansinės ar materialinės paramos skyrimo (neskyrimo). Atsakymą šeimynai jis turi pateikti tokiu būdu, koks buvo nurodytas prašyme skirti finansinę ar materialinę paramą. Jeigu atsakymo gavimo būdas nebuvo nurodytas, atsakymas pateikiamas tokiu būdu, kokiu buvo gautas prašymas skirti finansinę ar materialinę paramą.
. Prireikus savivaldybės administracijos darbuotojo, kuruojančio šeimynų veiklos klausimus, ar šeimynos dalyvio iniciatyva gali būti suorganizuotas susitikimas dėl prašymų, nurodytų Nuostatų 12–15 punktuose, aptarimo. 
. Nesutikime skirti šeimynai prašomą finansinę ar materialinę paramą ar kompensuoti šeimynos įsteigimo išlaidas turi būti pateikta Viešojo administravimo įstatymo 10 straipsnio 5 dalyje nurodyta informacija ir nurodyti šeimynai suteikti galimos finansinės ar materialinės paramos dydžiai. 
Punkto pakeitimai:
Nr. A1-367,
2023-06-06,
paskelbta TAR 2023-06-06, i. k. 2023-11165            

. Vaiko išlaikymo šeimynoje išlaidas kompensuoja savivaldybės administracija, apgyvendinusi vaiką šeimynoje. 
. Šeimyna kiekvienais metais iki sausio 15 dienos savivaldybės administracijai pateikia praeitais kalendoriniais metais savivaldybės šeimynai skirtų lėšų panaudojimo ataskaitą pagal Šeimynos lėšų panaudojimo ataskaitos formą (priedas). 
. Lėšų, skirtų šeimynos naudojamam ar nuosavybės teise valdomam nekilnojamajam turtui, skirtam šeimynos veiklai vykdyti, rekonstruoti ar remontuoti, panaudojimo ataskaita teikiama sutartyje, sudarytoje su savivaldybės, kurioje įsteigta šeimyna ir (ar) kurios teritorijoje likę be tėvų globos vaikai apgyvendinami šeimynoje, administracija, numatytais terminais ir forma.
. Šeimynos dalyviai siūlymą pakeisti šeimynos įstatus, priimti sprendimus dėl šeimynos turto valdymo, sudaryti darbo sutartis su darbuotojais, priimti sprendimą reorganizuoti ar likviduoti šeimyną turi aptarti šeimynos dalyvių susirinkime ir priimti sprendimą bendru sutarimu. 
. Šeimynos dalyvių susirinkime sprendžiamojo balso teisę turi visi šeimynos dalyviai.
. Šeimynos dalyvių susirinkime priimti sprendimai įforminami laisvos formos rašytiniu protokolu ir patvirtinami šeimynos dalyvių parašais. Protokole nurodoma: pateiktas siūlymas, priimto sprendimo data, susitarimo dalykas ir kita, šeimynos dalyvių nuomone, svarbi informacija, šeimynos dalyvio vardas ir pavardė. Jei šeimynos dalyvių vardas ir pavardė sutampa, nurodoma jų gimimo data.  

 SKYRIUS


. Įgyvendindami šiuos Nuostatus, duomenų valdytojai užtikrina, kad asmens duomenų tvarkymas atliekamas ir šeimynos veiklos dokumentai saugomi vadovaujantis Šeimynų įstatymo 22 straipsnio nuostatomis.
___________________

Šeimynų nuostatų 
priedas

(Šeimynos lėšų panaudojimo ataskaitos forma)

	
(šeimynos pavadinimas, veiklos adresas) 

__________________________ savivaldybės administracijai
(rajono / miesto)
ŠEIMYNOS LĖŠŲ PANAUDOJIMO ATASKAITA

_____________ Nr. ____________
(data)

1. GAUTOS LĖŠOS (Eur)
	I ketvirtį	II ketvirtį	III ketvirtį	IV ketvirtį	Per metus
	1.1. Socialinės globos lėšos		1.1.1. Globos (rūpybos)	išmoka					
	1.1.2. Globos (rūpybos) išmokos 	tikslinis priedas					
1.2. Savivaldybės skirtos lėšos šeimynos veiklai užtikrinti					
1.3. Šeimynos išlaikymo pajamų dydis					
2. PATIRTOS IŠLAIDOS (Eur)
	I ketvirtį	II ketvirtį	III ketvirtį	IV ketvirtį	Per metus
2. Ilgalaikis turtas					
2.1. Įsigyto turto vertė*					
3. Darbo užmokestis					
3.1. Samdomų darbuotojų darbo užmokestis**					
3.2. Darbdavio socialinio draudimo įmokos 					
3.3. Šeimynos dalyvių gyventojų pajamų mokestis					
3.4. Šeimynos dalyvių socialinio draudimo įmokos					
3.5. Šeimynos dalyvių sveikatos draudimo įmokos					
4. LĖŠŲ LIKUTIS (Eur)
4.1. Nepanaudotos 	gautos lėšos	Sausio 1 d.	Balandžio 1 d.	Liepos 1 d.	Spalio 1 d.	Gruodžio 31 d.
					
5. Pastabos
5.1.		Jeigu pasirašyta sutartis dėl remonto / rekonstrukcijos, atsiskaitoma taip, kaip numatyta pavyzdinėje sutartyje, t. y. laisva forma, o jei tokia sutartis nesudaryta ir (ar) jei atliktas paprastasis remontas, pildoma ši eilutė.
5.2.	* Šeimynos įsigytas 1 000 Eur ir didesnės vertės turtas. 
5.3.	** Šeimynos samdomų darbuotojų darbo užmokestis, įskaitant gyventojų pajamų mokestį, socialinio draudimo ir sveikatos draudimo įmokas.




Šeimynos dalyvis (dalyviai)	______________________________________	(parašas, vardas ir pavardė)	________________________________________	(parašas, vardas ir pavardė)




Ataskaitos rengėjo duomenys	________________________________________________________________________________	(parašas, vardas ir pavardė, telefono Nr., el. pašto adresas)



______________
Priedo pakeitimai:
Nr. A1-367,
2023-06-06,
paskelbta TAR 2023-06-06, i. k. 2023-11165            



Pakeitimai:

1.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-24,
2011-01-20,
Žin., 2011, Nr.
10-451 (2011-01-25), i. k. 1112230ISAK000A1-24                
Dėl Lietuvos Respublikos socialinės apsaugos ir darbo ministro 2010 m. birželio 28 d. įsakymo Nr. A1-294 "Dėl Šeimynų nuostatų patvirtinimo" pakeitimo

2.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-322,
2011-07-14,
Žin., 2011, Nr.
94-4448 (2011-07-21), i. k. 1112230ISAK00A1-322                
Dėl Lietuvos Respublikos socialinės apsaugos ir darbo ministro 2010 m. birželio 28 d. įsakymo Nr. A1-294 "Dėl Šeimynų nuostatų patvirtinimo" pakeitimo

3.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-374,
2012-09-21,
Žin., 2012, Nr.
109-5539 (2012-09-21), i. k. 1122230ISAK00A1-374                
Dėl Lietuvos Respublikos socialinės apsaugos ir darbo ministro 2010 m. birželio 28 d. įsakymo Nr. A1-294 "Dėl Šeimynų nuostatų patvirtinimo" pakeitimo

4.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-400,
2018-08-01,
paskelbta TAR 2018-08-02, i. k. 2018-12778                
Dėl Lietuvos Respublikos socialinės apsaugos ir darbo ministro 2010 m. birželio 28 d. įsakymo Nr. A1-294 „Dėl Šeimynų nuostatų patvirtinimo“ pakeitimo

5.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-893,
2022-12-28,
paskelbta TAR 2022-12-28, i. k. 2022-27073                
Dėl Lietuvos Respublikos socialinės apsaugos ir darbo ministro 2010 m. birželio 28 d. įsakymo Nr. A1-294 „Dėl Šeimynų nuostatų patvirtinimo“ pakeitimo

6.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-367,
2023-06-06,
paskelbta TAR 2023-06-06, i. k. 2023-11165                
Dėl Lietuvos Respublikos socialinės apsaugos ir darbo ministro 2010 m. birželio 28 d. įsakymo Nr. A1-294 „Dėl Šeimynų nuostatų patvirtinimo“ pakeitimo

7.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-257,
2026-04-29,
paskelbta TAR 2026-04-30, i. k. 2026-07166                
Dėl socialinės apsaugos ir darbo ministro 2010 m. birželio 28 d. įsakymo Nr. A1-294 „Dėl Šeimynų nuostatų patvirtinimo“ pakeitimo


